
PROCEM  IUM. 

SfATUTis  celeberrimae  hujus  Academiae 
quemque,  doctoratus  in  medicina  gradum  pe- 
tentem, sententias  de  re  medica  vulgare  de- 
cretum est.  Arte  vero  Apollinari,  adhuc 
tyro,  nihil  novi  de  morborum  historia  vel 
curatione  proposuerim ; quaestionem  igitur 
phy  i vo  logicam  perpendere,  et  prae  omnibus  de 
Sensu  et  Motu,  seu  potius  de  Principiis  Vi- 
talibus disserere  statui.  Non  equidem  mihi 
in  animo  est  doctrinas  prorsus  hypotheticas 

a. 


2 


DE  SENSU  ET  MOTU. 


recensere  et  scrutari,  sed  eas,  quae  medico- 
rum experimenta,  non  secus  ac  disputationes 
eruditae  in  lucem  protulerunt,  ordinate  dispo- 
nere voluerim.  Fateor,  tamen,  hunc  cona- 
tum, ad  scientiam  corporis  humani  profiten- 
dam, esse  levem  et  mancum  ; cujus  rei  culpa 
partim  sine  dubio  in  me  recidat,  partjm  vero 
in  ipsius  scientiae  conditionem  sit  rejicienda. 
Tantis  enim  in  tenebris  jacent  omnia,  quae 
ad  vitae  principia  spectant,  ut  dum  ea  inda- 
gare tentamus, 

“ in  pulvere  sulcos 

“ Ducimus,  et  littus  sterili  versamus  aratro.” 


DE  SOLIDIS  VIVIS  ET  SIMPLICIBUS. 

* 

Partes  corporis  humani  aut  fluidae  sunt, 
aut  firmae.  Hae  solida  quasi  simplicia  et  solida 
viva  includunt. 


DE  SENSU  ET  MOTU. 


3 


Telam  cellulosam,  fibras  osseas,  ligamen - 
tosas  et  tendinosas  sub  capite  solidorum  sim- 
plicium recensere  licet ; quarum  dotes  ex  con- 
stitutione physica,  quae  illis  propria  est,  om- 
nino pendent.  Vires  profecto,  quae  elementa 
solidorum  simplicium  conjungunt,  ad  princi- 
pium vitale  nonnullis  referuntur,  quia  corpus 
paulo  post  mortem  putrescere  solet.  Officia 
nimirum  vasorum  absorbentium  et  nutrien- 
tium, vires  chemicas , quae  post  mortem  va- 
lent, corpore  adhuc  vivo  cohibent.  His  e- 
nim  materies  nova,  qua  opus  sit,  apponitur ; 
illis  vero  elementa,  ad  putredinem  apta,  tol- 
luntur, et  in  massam  sanguinis  generalem 
transportuntur.  Chyli  quoque  accessio,  hu- 
morumque excretio  sanguinem  putrescere 
vetant.  Valde  tamen  dubito  an  solida  sim- 
plicia vi  putredini  oppugnante  gaudent. 

Solida  viva,  quae  sunt  fibrae  nervosae  et  fibrae 
musculares , dotibus  materiei  mortuae  praedi- 
ta esse  liquet ; praeter  has  vero  quibusdam  sibi 
propriis  frui  certiores  fimus.  Observatu  ta- 


4 


DE  SENSU  ET  MOTU. 


men  dignum  videtur,  solida  simplicia  quadam 
actione  ipsius  corporis  recondita,  et  prorsus 
mirabili,  in  solida  viva  haud  raro  converti. 
Sic  vasa  per  sanguinem  effusum  et  coac- 

i 

tum  emicant,  et  officiis  vitalibus  funguntur, 
seque  ac  aliarum  partium  vasa,  et  iisdem  af- 
fectionibus morbosis  obnoxia.  Sic  etiam 
callus,  quod  nervi  terminos  secti  coagmen- 
tat, ad  functiones  nervi  ipsius  conficiendas 
sensim  fit  aptum. 

Fibras  nervosa  in  cerebro,  in  cerebello,  in 
medulla  oblongata,  in  medulla  spinali  et  in 
nervis  reperiuntur.  Haec  tamen  organa  non 
solum  ex  fibris  nervosis  constant:  quaque 
enim  corporis  parte  solida  viva  cum  solidis 
simplicibus  intime  commiscentur. 

Naturd  functionum  cerebri,  et  modus  quo 
perficiuntur,  omnino  in  occulto  latent.  Nar- 
ratu vero  haud  indignum,  cerebrum  organum 
esse  duplex,  e duabus  hemisphaeriis  simillir 

mis  constans  *.  Fibrae  tamen  nervosae  cere- 
bri, cerebelli,  medullarum,  et  nervorum, 
quae  una  genus  nervosum  appellantur,  sunt 
partes  materiei  ejusdem  medullaris  f . x 

Musculi  ex  fibris  muscularibus , vasis,  ner- 
vis, et  tela  cellulosa  componuntur.  Vasa 
nimirum  fibris  muscularibus  gaudent ; et  cui- 
que corporis  parti  sunt  vasa  et  nervi.  Id- 
circo fibrae  musculares  et  fibrae  nervosas  per 
totum  corpus  minutissime  distribuuntur. 

Vires,  quae  in  solida  viva  agunt,  stimuli 
appellantur,  et  sunt  externi  vel  interni.  In- 
ter stimulos  internos,  praeter  alios,  (e.  fel5 
succum  ‘pancreaticum , sanguinem,  urinam, 
et  similia),  affectus  vel  status  animi  recensere 
licet.  Stimuli  vel  fibrarum  muscularium  con- 
tractiones, vel  eas  cerebri  functiones,  quas 
ad  animum  pertinent,  concitant.  Neque  sti* 


* Bichat,  Pxecherches  Physiol.  sur  la  vie  et  la  mort,  p,  9. 
Prochaska  de  structura  nervorum,  S ect.  ii.  cap.  iv. 

mulis  amotis,  extemplo  cessant  eorum  effec- 
tus. Sic  musculus  una  irritatione  iterum  iter- 
umque  contrahitur  Sic  etiam  oculus,  etsi 
causa  colorem  inducens  amota  sit,  haud  in- 
frequenter  colorem  sentit  t. 

Stimuli  vires  sibi  proprias  in  aliquam  gene- 
ris nervosi  partem  intendunt.  Musculorum 
contractio  haud  dubie  conditioni  cuidam 
vel  effectui,  vi  stimulante  in  genus  ner- 
vosum concitato,  sit  attribuenda.  Motus 
enim  voluntarius  ex  quadam  cerebri  ac  ner- 
vorum conditione  pendet ; musculi,  quando- 
que eorum  nervis  fit  irritatio,  vehementer 
concitantur  ; ventriculi  t , septi  transversi  |[, 
et  glandularum  ^[,  post  sectionem  nervorum, 
quibus  suppeditantur,  officia  extare  non  pos- 


* Whytt  on  vital  and  involuntary  motion,  p.  20. 
t Darwin's  Zoonomia,  vol.  i.  p.  20.  4to  ed. 

Gregory  Conspectus  Med.  Theoret.  p.  72.  & J5. 

J Haller  Elementa  Physiologice,  tom.  vi.  p.  262. 

||  Bichat  sur  la  vie  et  la  mort,  p.  305. 

IT  Nicholson’s  Philosophical  Journal,  vol.  xxvi.  p.  137- 

sunt.  Opinioni  neque  inimica  sunt  ea  phae- 
nomena, quae  in  lucem  protulere  medici. 
Liquet  equidem  musculos,  et  potissimum  cor, 
posteaquam  cerebro  sejuncti  sunt  #,  vel  pos- 
tea opio  cerebrum  depravatum  estt,  concitari 
posse  ; ideoque  musculorum  contractionis 
causam  non  semper  esse  in  cerebro.  Con- 
tractionem vero  musculorum  e statu  vel  af- 
fectu generis  nermsi  non  necessario  pendere 
hac  ratione  certiores  non  fimus.  Musculis 
enim  minutissimis  fibrae  musculares  cum  fi- 
bris nervosis  intime  commiscentur ; et  mu- 
nera, ex  quibus  prodit  motus  muscularis , 
non  solum  cerebro,  sed  aliis  quoque  partibus 
generis  nervosi  perficiuntur. 

Nervi  igitur  impulsus  accipiunt,  quos,  vel 
quosdam  effectus,  ex  iis  pendentes,  ad  sen- 
sorium commune  transmittunt,  et  ibi  sensus 
eoncitant.  Nervi,  quando  sensui  inserviunt, 


* Haller  Primae  Lineae  Physiologiae,  § ci. 
t Wilson’s  Essay  on  Fevers,  v.  iv.  p.  2<)8 — 2,94. 

sensiles  esse  dicuntur.  Sensus  vero  animi 
affectio  est,  quae  nimirum  ex  status  muta* 
tione  nervorum  pendet.  Si  tamen  justus 
inter  nervum  et  sensorium  connexus  non  va- 
leat, nullus  sensus  fit  impulsu,  ideoque  nulla 
est  sensibilitas  huic  nervo.  Sensibilitas  enim 
dos  est,  ex  justo  connexu  inter  nervos  et 
sensorium  commune  pendens,  nec  ullo  modo 
nisi  sensu  notatur. 

Stimulis  vero  nervis  admotis,  fibrarum  mus - 
cularium  contractio,  quadam  reactione  gene - 
ris  nervosi  obscura,  nec  parum  mirabili,  sae- 
pissime concitatur ; et  fibras  quae  ita  con- 
trahuntur irritabilitate  frui  dicuntur.  Irrita- 
bilitas tamen  ex  nervis,  qui  impulsus  acci- 
piunt, aeque  ac  fibris  muscularibus , qui  re- 
actione generis  nervosi  contrahuntur,  pendet.. 

Nervus,  sensorio  et  musculis  sejunctus,  nul- 
la vitas  indicia  exhibet  *.  Nervi  enim  ipsius 
neque  sensus,  neque  motus  affectio  est. 


* Home’s  Treatise  on  Ulcers,  p.  167.  170. 

Effectus  nimirum  stimuli,  aliae  corporis 
parti  admoti,  in  aliam  haud  raro  exoriuntur. 
Sic  irritatio  gulae  vel  ventriculi,  actionem 
septi  transversi,  et  inde  tussim,  singultum, 
vomitionem,  concitat  ; sic  calculus  in  vesica 
urinaria  ad  summitatem  penis  cruciatus,  ver- 
mes in  intestinis  pruritus  narium,  causae  sunt. 
Sic  etiam  opium,  vinum,  et  similia,  in  ven- 
triculum accepta,  irritabilitatem  cordis  va- 
riare solent.  Hic  consensus  inter  varias 

corporis  sympathia  vocatur;  sed  quo- 

modo fit,  si  medio  nervorum  solummodo, 
vel  aliter,  adhuc  in  occulto  latet. 

Medici  ingeniosissimi,  quando  perspec- 
tum erat,  quam  male  accommodati  essent 
nervi  et  cerebrum  ad  motus  trementes 
perficiendos,  sensibilitatem , et  irritabilita- 
tem, haud  secus  ac  sympathiam  fluido  cui- 
dam ?ie?'voso  attribuerunt ; cujus  de  natura 
alii  inter  alios  multum  disputaverunt.  Il- 
le, philosophorum  princeps,  Newton  #,  an 

* Newtoi/s  Optics,  Qu.  23  24. 

B 

atherium  quaeritur.  Praedar.  Haller  * in 
dubio  haeret  an  sit  albuminosum.  De  natura 
fluicli  nervosi  clariss.  Cullen  altum  tenet  si- 
lentium ; quasdam  tamen  affectiones  morbo- 
sas +,  aeque  ac  alterius  vicibus  somni  et  vigi- 
lantiae t successionem  ad  ejus  conditionem  re- 
tulit. Fluidum  nervosum  hodie  idem  esse  atque 
electricum  a plurimis  propugnatum  est.  Ve- 
runtamen  hoc  fluidum  nervosum  esse,  neque 
ratio  neque  experimenta  probarunt ; et  mi- 
rum philosophos  de  ejus  natura  quod  fortasse 
non  est  inter  se  disputare. 

De  fluido  nervoso , vel  de  fibrae  motibus  ner- 
•, vosce , qui  ingeniosiss.  Darwin  nuperrime  pla- 
cuerunt, tacere  licet ; quia  de  his  vel  illis  sen- 
tentiae prorsus  hypotheticce  ; et  quia  mune- 
rum corporis  humani  rationem  nequaquam 
reddunt : “ It  is  a dictate  of  common  sense,” 


* 1 laller  Primae  Lineae  Physiologice,  § ccclxxx. 
•\  Cullen’s  Mut.  Med.  v.  i.  p.  91. 

! Cullen’8  Inst.  of  Med.  § cxxvii. 

(inquit  praedar.  Reid),  “ that  the  causes  we 
“ assign  of appearances  ought  to  be  real,  and 
u not  fictions  of  human  imagination  ; and  it 
<c  is  likewise  self-evident,  that  such  causes 
u ought  to  be  adequate  to  the  effects  which 
“ are  conceived  to  be  produced  by  them  *.’* 

In  animalibus  etiam,  et  potissimum  in  ho- 
mine, actiones  permultae,  non  minus  solido - 
rum  vivorum  muneribus,  quam  materiei  mor- 
tuae viribus  dissimiles,  notantur.  Naturae 
igitur  ex  ordine  prodent  tres  diversae  quali- 
tatum species  ; scilicet  eae  materiei  mortuae, 
quae  sunt  gravitas,  densitas,  color,  et  simi- 
lia; irritabilitas  dein,  quae  dos  est  mate- 
riei organicae  ; denique  imaginatio,  memo- 
ria, voluntas,  affectusque  omnes  quibus  ori- 
ginem dat  mens  vel  animus.  Sensibilitas  ve- 
ro, ut  jam  dixi,  partim  ex  genere  nervoso , 
partim  ex  animo  pendet. 


* ReicTs  Essays,  v.  iii.  p.  Il6.  Ed.  1808. 

Quidam  stimuli  ad  corporis  functiones  po- 
tissimum promovendas  idonei  sunt:  nonnul- 
lis ademptis,  machinae  animalis  officia  extare 
non  possunt : notandum  est  etiam  cujusque  or- 
gani  officia  stimulis  sibi  propriis  concitari.  Ve- 
runtamen  inter  corporis  varias  partes  sympathia 
quaedam  obscura  valet  \ unde  actio  stimuli  in 
unum  organum  omnium  munera  plus  minus  af- 
ficit. 

Contractionem  cordis  et  arteriarum,  disten- 
tione fibrarum,  contra  sententiam  vero  Good- 
win  *,  experimentis  ingeniosissimis  et  argu- 
mentis concitari  Bichat  luculenter  osten- 
dit t.  Actiones  glandularum  ex  natura  flui- 
dorum, quae  ad  eas,  circuitu  sanguinis,  affe- 
runtur, praecipue  pendent.  Y entriculi  et  in- 
testinorum officia,  vel  cibo,  vel  fluidis  corpo- 
re secretis,  commoventur.  Vesicam  urinariam 
urina  vel  chemice  vel  mechanice  excitat.  De 


* Goodwin’s  Connection  of  Life  with  Respiratio»,  p.  82. 
t Bichat  sur  la  Vie  et  la  Mort,  p.  197- — 221. 

stimulis,  ex  quarum  actione  provenit  respi- 
ratio, nihil  certe  cognovimus.  Liquet  tamen 
arbitrio  mentis  hanc  functionem  multum  sub* 
esse  ; et  primum  in  diem  edito  infante,  ac- 
tione septi  transversi,  statu  ejus  distento 
concitata,  incipere  #.  Motus  voluntarius  ex 
facultate  mentis  exoritur.  Praecl.  equidem 
Reid  motus,  qui  musculis  voluntariis  frequen- 
tius perficiuntur,  mentis  actioni  attribuere 
nonvult,  sed  potius  ad  consuetudinem  vel 
instinctum  (ut  ait),  qui  sine  voluntate, 
sine  cogitatione  agunt,  et  idcirco  principia 
mechanica  sunt,  referendos  esse  opinatur  t. 
Cl.  Stewart  vero  phcenomenorum , ex  qui- 
bus haec  sententia  orta  est,  rationem  emen- 
datius reddit  t.  Denique  ea  conditio  cerebri, 
quae  cum  cogitatione  committitur,  partim  ex 
voluntate,  partim  ex  virium  externarum  per- 


* Audi  Praelectiones  cl.  Prof.  Duncan,  sub  capite  Respira- 
tionis. 

f Reid’s  Essays,  vol.  iii.  p.  144. 

J Stewart’s  Elements  of  the  Philos.  of  the  Iluman  Mind, 
Chap,  on  Attention. 

ceptione  pendet.  Sic  attentio  ad  actiones 
mentis  vel  motus  voluntarius  somnum  fugat. 
Sic  etiam  eo  tempore,  quo  somnus  adesset, 
omnes  vividae  perceptionis  causae  divino  re- 
rum Parente  amoventur : 

44  Then  fades  the  glimmering  landscape  on  the  sight, 

44  And  ali  the  air  a solemn  stillness  holds.” 


DE  SENSU. 

Sensus  haud  facile  definiri  potest,  neque 
vero  ulla  definitione  eget.  Affectus  haud  du- 
bie est  animi,  ex  aliquo  generis  nervosi  affectu 
pendens. 

Sensus  duorum  sunt  generum  ; sensus  sci- 
licet, qui  uni  organo,  vel  saltem  uni  corporis 
parti  satis  accurate  animo  referuntur ; cujus- 
modi  sunt  sensus  gravitatis,  odoris,  saporis. 

coloris  ; necnon  dolor,  pruritus,  titillatio,  &c. 
Diversi  generis  sunt  sensus  qui  ad  aliam  cor- 
poris partem  prae  aliis  referre  non  possumus, 
qui  tamen  ex  quodam  statu  corporis,  et  for- 
tasse generis  nervosi  totius  pendent  ; hujus- 
modi generis  sunt  vigor,  debilitas,  torpor,  ala- 
critas, fames,  nausea,  et  sensus  permulti,  qui- 
bus haud  facile  est  nomina  imponere. 

Quidam  prioris  generis,  primo  aspectu,  ad 
corpus  ipsud  praecipue  spectare  videntur,  cu- 
jusmodi  sunt  dolor,  pruritus,  titillatio : quidam 
perceptiones,  seu  notitias  qualitatis  cujusvis 
rei  externae,  sicut  sensus  coloris,  odoris,  gravb 
tatis,  saporis  esse  dicuntur.  Omnis  vero  sensus 
nihil  est  nisi  perceptio  qualitatis  rei  cujusvis, 
ad  sensum,  scilicet  doloris,  pruritus,  coloris, 
saporis,  concitandum  aptae.  Quod  tamen  no- 
titia rerum  externarum  rectius  vocatur,  non 
sensu  unico,  sed  qualitatum  diversarum  per- 
ceptione, earumque  comparatione,  animo  col- 
ligitur. 

Prioris  et  posteriorisgeneris  alii  sensus  grati, 
alii  ingrati  sunt.  Sensus  ipse  vel  gratus  vel  in- 
gratus esse  potest;  sicut  titillatio  levis,  pruritus, 
dolor.  Haud  raro  grati  vel  ingrati  fiunt  sensus, 
sensibus  qui  iis  praeerant  et  subsequuntur,  ut 
docet  sonorum  compositio  musica.  Plurimi 
quoque  sensus  vel  grati  vel  ingrati  sunt,  ob 
ideas,  in  animo  reconditas,  quibus  principio 
admirabili  associationis  committuntur. 

Talis  equidem  est  sensibilitas  organis  diver- 
sis, ut  impulsus  a diversis  causis  accipiunt. 
Olfactus  membrana  Sneideriana  perficitur ; 
gustus  lingua  ; auditus  auribus  ; visus  oculis. 
Officia  harum  partium  specialia,  vel  aucta 
vel  imminuta  sint,  vel  omnino  abolita  ; 
sed  ad  aliam  partem  nunquam  transferuntur. 
Tot  diversos  sensus  ad  tactum  relegare  sole- 
mus, ut  vix  ac  ne  vix  uni  corporis  parti  tac- 
tum referre  licet.  Verun tamen  pruritus 

cutem  praecipue  afficit  ; sensus  asperitatis, 
laevoris,  duritiei,  molitiei  digitis  longe  dis- 
tinctius quam  aliis  partibus  percipiuntur  : 

necnon  sensus  quosdam,  definitu  sane  diffici- 
les, partibus  internis  sunt  proprii.  Dolore, 
equidem,  qui  ad  tactum  refertur,  singulae  cor- 
poris partes,  quae  quicquam  sentiunt,  angi  pos- 
sunt ; generis  enim  nervosi  concitatio  nimis 
acuta,  nunquam  non  causa  fit  doloris. 

Medici  ingeniosissimi  crediderunt  diversa- 
rum corporis  partium  sensibilitatem  non  solum 
genere,  sed  etiam  gradu  diversam  esse;  et  for- 
tasse sententia  experimentis  satis  probata  est. 
Observatu  tamen  haud  indignum  videtur,  ut 
diversae  partes  ob  sensibiUtatis  diversitatem  ge- 
nere diversos  impulsus  sentire  debent : qua  de 
causa  nimirum  ligamentum  (ut  memoratum  a 
Bichat)  neque  sentit  actionem  acidi  fortissi- 
mi, neque  alkali  purissimi,  neque  aciculae. 
Ligamento  tamen  distento,  torto,  vel  lacera- 
to, animal  quod  experimento  subjicitur  sum- 
mo dolore  angitur  *. 


* Traite  des  membranes  en  general,  par  X.  Bichat,  p.  130. 

Sensus  multum  a statu  organi  corporis,  quo 
factus  impulsus,  haud  minus  tamen  a statu  ani- 
mi ipsius  pendeat.  Quando  enim  animum 
probe  attendimus,  laevissimos  saepe  impulsus 
facile  percipere  possumus  ; contra  vero,  ani- 
mo aliis  rebus  occupato,  impulsus  satis  validi 
vix  aut  ne  vix  quidem  percipiuntur. 


DE  MOTU  MUSCULARE 

Fibrje  musculares  vi  elastica  gaudent,  et 
semper  ultra  statum  naturalem  distenduntur : 
hinc  quandoque  musculi  sectio  fit,  termini 
secti,  alii  ab  alios  recedunt.  Maxime  tamen 
recedunt,  si  musculus  bene  nutritus  sit,  quod 
magnitudine  et  duritie  indicatur,  his  enim 
tensio  fibrarum  praepollet. 


Vis  elastica  ex  constitutione  materiei  phy- 


DE  SENSU  ET  MOTU. 


19 


sica  omnino  pendet ; in  musculis,  in  nervis, 
in  cute,  et  in  materie  mortua  inest.  In 
cadavere  igitur  permanet,  donec  putrescere 
corpus  incipit. 

Dos  tamen  vitalis,  qua,  stimulis  admotis, 
fibrae  musculares  se  contrahunt,  musculis  in- 
haeret. Haec  Irritabilitas  nuncupatur,  et  vi 
elastica  longe  remota  est.  De  contractione 
musculorum  sic  narratum  est  a Haller : “ Fi- 
“ brae  ad  ventris  medium  contrahuntur,  et 
66  extrorsum  recedunt ; rugisque  transversis 
cc  variantur  -9  et  brevior  totus  fit  musculus,  fi- 
“ nesque  suas  ad  medium  attrahit ; hinc  par- 
u tes  in  quas  se  immittit,  adducit  ad  se  invi- 
“ cem,  in  ratione  reciproca  firmitudinum ; 
“ et  musculus  contractus  tumet,  unaque  den- 
“ sus  fit,  et  undique  ad  ambitum  quasi  tur- 
66  get 


* Ilaller  Primas  Linest  Physiologiae,  § ccccv. 

Post  breve  tempus  musculorum  contractio 
sana  resolvitur.  Cl.  Wqll aston  equidem 
nullam  fieri  contractionem  integram,  sed  im- 
perfectis resolutionibus  omnem  esse  interpel- 
latam docet  *.  Maxime  vero  dubitandum  est, 
an  musculi,  contractione  praegressa  laxiores 
fiant,  ut  quidam  opinantur.  Liquet  tamen 
eorum  dotes,  vel  contractione,  vel  causis  quae 
eontractionem  inducunt,  mutari. 

Irritabilitas  diversis  musculis  variat  gradu ; 
alii  enim  musculi,  ut  narratum  est,  magis  fa- 
cilius quam  alii  concitari  possunt.  Variat 
etiam  genere,  quippe  quod  musculi  diversi 
diversis  stimulis  subjiciuntur ; musculi  nimi- 
rum permultis  irritationibus  stimulari  possunt : 
motus  tamen  qui  causis  non  naturalibus  con- 
citantur, semper  abnormes  fiunt. 

Motus  musculorum  abnormes  duorum  sunt 
generum ; scilicet  Spasmus  et  Convulsio, 


* Wollaston’s  Croonian  Lecture  in  Ph.  Tr.  1810. 

qui  vel  impulsu  praeter  naturam  valiao,  vel 
irritabilitate  depravata,  vel  ambobus  pende- 
ant.  De  motu  abnormi  fibrarum  muscula - 
rium,  quae  vasis  minutis  sunt,  quippe  quod 
conspicere  non  possumus,  nihil  certe  cogno- 
vimus. 


DE  MUTATIONIBUS  Q.UAS  SUBEUNT  SOLIDORUM 

VIVORUM  DOTES. 

Corpus  adhuc  vivum  nunquam  non  stimu- 
lis et  externis  et  internis  subjicitur ; et  dotes 
ejus  vitales,  quandoque  stimuli  mutantur,  vel 
novis  impulsibus  admotis,  vel  ^solitis  sublatis, 
subeunt  etiam  mutationes. 

Irritabilitas  quadruplice  modo  peccari  vel 
vitiari  potest. 

Aliquando  vi  majori,  quam  sani  corporis 
muneribus  idonea  est,  musculi  se  contra- 
hunt ; saepe  vero  contractio  fit  infirmis 
et  manca,  et  relaxatione,  praeter  naturam, 
interpellata.  Hanc  conditionem  Debilita- 
tem, illam  Tonum,  (quasi  tonum  auctum), 
vocamus.  Aliquando  irritabilitas  ita  mutatur, 
ut  solitis  vel  saltem  levibus  stimulis  motus 
abnormes  concitantur  ; aliquando  vero  mus- 
culi stimulis  solitis,  vel  etiam  validissimis  vix 
aut  ne  vix  respondent.  Haec  conditio  Tor- 
por ; illa,  lingua  vernacula,  non  secus  ac  me- 
dicorum * scriptis  Irritabilitas  nuncupatur. 
Mobilitas  tamen,  quae  nostro  cl.  Cullen 
placuit  t,  eam  conditionem  qua  corpus  ex 
causis  non  aequis  maxime  afficitur,  emenda- 
tius denotat. 

Irritabilitas , ut  jam  dixi,  partim  ex  nervis, 
partim  ex  fibris  muscularibus  ipsis  pendet. 


* Gaubii  Inst.  Path.  Medicin.  § 190. 

•f  Cullen’s  Practice  of  Physic,  § 1309,  1312. 

Tonus  et  debilitas  dotes  fibrarum  muscula - 
rium  ; mobilitas  et  torpor  vires  generis  nervosi 
spectant ; ideoque  sensus  haud  minus  quam 
motus  torpore,  vel  mobilitate  vitiatur  ; et 
sensibilitas  vel  augeri,  vel  minui,  vel  om- 
nino aboliri  potest.  Vires  etiam  unius  or- 
gani augeri  possunt  eodem  tempore  ac  alio- 
rum vires  sanae  vel  imminutae  sunt. 

Dotes  generis  nervosi , quod  virium  exter- 
narum impulsus  accipiunt,  quippe  quod  in- 
stabiles et  continuo  mutationibus  subjectae, 
functiones  animi  diversis  temporibus  maximo 
diversae  sunt.  Ideae  enim  omnes  vel  rerum 
externarum  impulsu,  vel  eo  principio  humani 
mentis,  quo  una  idea  cum  altera  committitur, 
inducuntur.  Illae  perceptionis  vel  sensus  ; 
hae  ideae  associationis  vocantur,  ex  quibus  co- 
gitationum series  et  ordo,  animique  affectio- 
nes diversae  constant.  Idearum  associatio  haud 
dubie  a perceptione  concitatur,  et  perceptio 
a statu  corporis  multum  pendet.  Hoc  nimi- 
rum modo  functiones  animi  mutationibus 

dotum  generis  nermsi  affici  possunt.  Eas- 
dem tamen  vires  quae  generis  nervosi  dotes 
mutant,  principium  etiam  reconditum,  ex 
quo  prodent  associationis  series  mutare, 
dum  probabiliora  sequamur,  credere  opor- 
tet. 

Conditio  equidem  corporis  est,  qua  mune* 
ra  ejus  permulta  optime  perficiuntur.  Ab 
hac  varietates,  quamvis  satis  insignes,  valetu- 
dinem plerumque  parum  afficiunt.  Saepe 
vero  functiones  multum  turbant,  et  varias  af- 
fectiones morbosas  gignunt.  Quandoque 
veruntamen  corpori  morbus  invadit,  quaedam 
concitantur  actiones,  quae  haud  infrequenter 
ad  eum  sanandum  sufficiunt.  Nonnunquam 
vero  dotes  vitales  plus  plusque  vitiantur,  et 
functiones  adeo  perturbantur,  ut  animus  par- 
te corporea  dimittitur. 

Haec  omnia  connexui  mirabili  et  prorsus 
obscuro  inter  organa  tantum  referre  possu- 
mus. Quandoque  ad  morborum  curatio- 

nem  ministrare  videntur,  autocrateia  sive 
vis  natur /e  medicatrix  vocatur,  medicis  no- 
tissima ct  jure  celeberrima. 

Permulti  quoque  stimuli  externi  et  varias 
et  saluberrimas  mutationes  in  dotes  solidorum 
rivorum  depravatas  efficere  valent ; et  no- 
men medicamentorum  legitime  sibi  vindi- 
cant ; quorum  usus  et  ministrandi  rationem 

i 

experientia  et  physiologia  vera  doceant.  Me- 
dicamenta etiam  perpauca  chemice  vel  mecha- 
nice operuntur,  de  quibus  dicere  nihil  attinete 
Neque  sane  de  iis,  quae  vi  sibi  propria  in 
solida  viva  agunt,  multa  proferre  meum  est. 

Medicamenta  stimulos  vocamus,  quod  sti- 
muli definiti  sunt  vires,  quae  in  solida  vi- 
va agunt ; non  quod  omnia  medicamenta 

. / 

dotes  corporis  vitales  augere  quibusdam  pla- 
cuit. Argumenta  enim  omnino  desunt,  cur 
dotes  vitales  prima  actione  medicamento- 
rum, non  minui  aeque  ac  augeri  possint. 
Liquet  etiam  nullam  esse  rationem  inter 

collapsum  et  excitationem  quae  praegressa  e- 
rat ; et  nemo  dubitaret,  quin  quaedam  medi- 
camenta, amplis  dosibus  saltem,  et  vires  cor- 
poris minuunt,  nulla  excitatione  praegressa, 
ipsamque  mortem  afferunt. 

Medicamenta  vel  in  totum  corpus,  vel 
in  unum  organum  vires  sibi  proprias  exer- 
cent. Hujusmodi  alia  intestinorum,  alia 
ventriculi,  alia  renum  functiones  praecipue 
afficiunt ; hinc  cathartica , emetica , diuretica , 
&c.  &c. 


Quibusdam  medicamentis  genus  nervosum , 
quibusdam  fibrae  musculares  praesertim  sub- 
jiciuntur. Horum  alia  tonum  minuunt,  alia 
augent ; hinc  relaxantia , hinc  tonica . Illo- 
rum vero  alia,  quae  torporem  fugant  stimulan- 
tia, alia  quae  mobilitatem  temperant,  sedantia 
recte  vocantur. 


FINIS. 

